
THE FIRST PEACE  TREATY KNOWN  TO  HISTORY
Prof. univ.  dr. Grigore  UNGUREANU *
The Hittites Empire, founded on the XVIIIth century B.C., reached the maximum extension of  its  borders  of  the  Zagros  Mounts  to  the  East,  through  Assyria,  to  the  Mediterranean  in  the West into -1360. The hittite power competed especially with that of Egypt. The shock took place with Kadesh, towards -1274, the very first battle of the history for which the tactics are known. None of the two powers was victorious. After that, a perpetual treaty was signed between Hatti and Egypt, the first mutual peace treaty known in the history.
 
Imperiul hitit, fondat pe la jumătatea secolului al XVIII-lea î.e.n. a cunoscut apogeul prin 1380, la venirea pe tron a regelui Suppiluliuma I. Expansiunea hittită spre sud-est până-n Siria şi Palestina,  a  provocat  rivalitatea  între  egipteni şi  hittiţi  care,  prin  1274,  a  culminat  cu  celebra bătălie de la Kadesh (Siria). Egiptenii au obţinut o victorie tactică dar hittiţii au păstrat Siria. Încheierea  ostilităţilor  a  declanşat  elaborarea  unui  tratat  de  pace,  neagresiune  şi  asistenţă mutuală,  « pentru  eternitate »,  întărit  cu  un  mariaj  dinastic,  pact  recunoscut  astăzi  ca  fiind primul mare tratat internaţional cunoscut din istorie.
1. Khatti (Khattis, Kheta, Chetta), regatul hittit
În  perioada  2000-1750  î.e.n.,  valuri  successive  de  emigranţi  indo-europeni  din  Europa  de  Nord  au  pătruns  prin  Balcani  sau  prin  Caucaz  în Anatolia  şi  au  cucerit  cetăţile-state  hattite.  Au  făcut  diferite  înţelegeri  cu hattiţii, s-au căsătorit cu femei hattite, şi-au însuşit credinţele şi riturile lor şi au  creat  civilizaţia  hittită.  Au  adoptat  numele  locurilor  şi  numele  proprii hattite,  iar  Anatolia  au  numit-o  “Ţara  Hatti  (Khatti)”.  Termenul  modern “hittit” a fost asimilat din Vechiul Testament). 295
Au fondat mai multe principate dar spre sfârşitul secolului al XVIII-lea î.e.n., regii de Kuşara (Alacahöyük), Pithana şi fiul lui – Anitta, au reuşit să-şi impună hegemonia.
Regele Hattusili (Hattousili, Hattousil) I îşi stabileşte capitala în oraşul-fortăreaţă  Hattuşa  (Boğazkale)  şi  unifică  Anatolia,  formând  Vechiul  Regat Hittit (1750-1450 î.e.n.).
Acest  nou  stat  era  atât  de  puternic  încât,  mai  târziu,  Mursili  I  (cca. 1620-1590  î.e.n.)  a  cucerit  Alep  şi  apoi  Babilonul,  determinând  căderea dinastiei Hammurabi.
REGATUL  HITTIT  IMPERIUL HITIT SI VECINII SĂI
Hittiţii au dezvoltat o scriere hieroglifică, existentă şi astăzi pe sigiliile şi pe monumentele lor publice.
Ei au fost primii pământeni care au prelucrat fierul la cald, pe la 1500 î.e.n. şi au păstrat secretul peste 3 secole 296 , au creat cea mai bună arhitectură militară  a  timpului,  au  domesticit  caii  şi  au  revoluţionat  transporturile  şi participarea la război folosindu-se carele de luptă.
 
Imperiul hittit a cunoscut apogeul prin 1380, la venirea pe tron a regelui Suppiluliuma I.
Expansiunea teritoriilor hittite în vestul Anatoliei şi, mai ales, spre sud-est până-n Siria şi în Palestina, au incitat rivalitatea între egipteni şi hittiţi şi, pe  la  1299,  a  izbucnit  conflictul  care  a  culminat  cu  celebra  bătălie  de  la Kadesh  (Siria),  unde,  pentru  prima  dată  în  istoria  războaielor,  hittiţii  şi-au utilizat carele lor de luptă împotriva lui Ramses al II-lea.
2. Bătălia de la Kadesh / Quadesh (azi: Tell Nébri Mend)
În  anul  al  5-lea  al  domniei  lui  Ramses  al  II-lea  (1279-1213  î.e.n.), respectiv în mai 1274 î.e.n., s-a dat bătălia de la Kadesh, prima, din punct de vedere istoric, căreia i se cunoaşte desfăşurarea tactică:
Plecând  din  capitala  sa,  Pi-Ramses  (la  est  de  Delta),  pentru  a  recuceri cetatea siriană Kadesh, Ramses al II-lea şi-a condus armata de cca. 20.000 de infanterişti  şi  2.500  care  de  luptă,  în  4  divizii  (Amon,  Ré,  Ptah,  Seth)  şi  o trupă  de  luptători  Néarini  (Na’arn)  care  au  plecat  din  ţara  « Amourrou » (cucerită de puţin timp) şi au mers separat spre Kadesh, pe drumul de coastă, prin Palestina şi Liban.
Muwatalli, şeful hittit, în fruntea unei mari coaliţii, şi-a condus armata de cca. 30.000 infanterişti şi 3.000 de care de luptă grele, la ieşirea din oraş. El era bine informat cu privire la egipteni şi a transmis mesaje false că s-ar afla mai spre nord, pe lângă Alep.
Ramses,  păcălit,  şi-a  trimis  trupele  spre  Kadesh  şi  a  instalat  tabăra  cu primul corp (Amon). Au fost capturaţi doi cercetaşi hittiţi care au spus cum stăteau lucrurile de fapt dar era prea târziu: armata egipteană era răzleţită pe 30 de kilometri.
2500 de care de luptă hittite, cu câte 3 luptători în fiecare, au traversat fluviul, s-au înfipt în a doua divizie egipteană (Ré) care se deplasa şi au rupt-o în  două  iar  carele  egiptene  fugare  au  panicat  soldaţii  diviziei  a  I-a  (Amon). Carele de luptă hittite au luat cu asalt tabăra egipteană, au surprins apărătorii şi s-au grăbit  s-o jefuiască.
Însă Ramses a intervenit: a trimis un ofiţer să grăbească sosirea întăriri-lor şi a lansat imediat un contraatac cu carele din garda sa şi cu cele din divi-zia Amon. De şase ori a condus ofensiva şi a stopat hittiţii. Sosirea la timp a carelor Nearinilor, simţul tactic şi curajul lui Ramses au permis egiptenilor să « răstoarne  situaţia ».  Întăririle  egiptene,  diviziile  a  III-a  (Ptah)  şi  a  IV-a (Seth), au permis respingerea carelor hitite, favorizate şi de faptul că infante-ria hitită nici măcar nu s-a mişcat. Egiptenii au atacat fortăreaţa Kadesh dar cetatea  a  rezistat.  Ramses  a  obţinut  o  victorie  tactică  dar  hittiţii  au  păstrat Siria.
Au  fost  mari  fapte  de  arme  care  au  permis  hittiţilor  să  trateze  cu puternicul Egipt şi să încheie vestitul Tratat de pace de la Kadesh, recunoscut astăzi ca fiind primul tratat internaţional: regele hittit Hatusilis al III-lea (fiul lui  Muwatalli)  şi  faraonul  Ramses  al  II-lea  au  semnat  un  pact  de  pace, neagresiune  şi  asistenţă  mutuală,  « pentru  eternitate »,  întărit  cu  un  mariaj dinastic  (Ramses  al  II-lea  a  luat  în  căsătorie  două  surori  ale  regelui  hittit, participante şi ele, probabil, la zămislirea celor cca. 200 de urmaşi prezumtivi ai regelui egiptean).
3. Tratatul de la Kadesh (Quadesh)
După bătălia de la Kadesh, a început elaborarea unui tratat de pace care a fost definitivat abia în 1.259 î.e.n. (anul 21 al domniei lui Ramses al II-lea).
Acest pact mutual, primul mare tratat internaţional cunoscut astăzi din istorie,  a  fost  gravat  pe  o  mare  tăbliţă  de  argint,  statuând  „fraternitatea frumoasă  şi pacea frumoasă pentru eternitate”, cu clauze de neagresiune, de asistenţă mutuală (alianţă defensivă) şi privind extrădarea refugiaţilor politici. Ramses  a  ordonat  ca  textul  tratatului  să  fie  gravat  în  hieroglife  şi  pe  pereţii templului din Karnak.
Astăzi sunt atestate două versiuni: una în limba akkadiană (tăbliţele de la  Hatussa  /  Bogaz-Köy)  şi  cealaltă  în  limba  egipteană  (stela  gravată  de  la Karnak). 298   La  începutul  textului  de  pe  stela  de  la  Karnak  s-a  menţionat primirea  la  Pi-Ramses  (capitala  Egiptului)  a  tăbliţei  de  argint  trimise  de Hattusilis  al  III-lea.  După  aceea  s-a  transcris  traducerea  egipteană  a  textului akkadian, la care s-a adăugat o clauză privind tratamentul umanitar aplicabil fugarilor repatriaţi şi familiilor acestora. 299
 
•       Preambul
Încheiat în anul 21, ziua 21 a primei luni a germinaţiei, sub Majestatea regelui Egiptului de sus şi de jos,  Ousèr-ma-rê-Sètèp-en-rê, fiul lui Ramsès Mériamon…
În trecut, dintotdeauna, în ceea ce priveşte situaţia marelui suveran al Egiptului şi cea a marelui şef al ţării Hatti, zeii n-au permis să existe război între ei, datorită unei înţelegeri. Însă, în epoca lui Mouwatali, marele şef al ţării Hatti s-a luptat cu marele suveran al Egiptului.
Dar, pe viitor, începând de astăzi, Hattousilis, marele şef al ţării Hatti beneficiază de tratatui prin care se interzic pentru totdeauna orice ostilităţi în relaţiile dintre ţara Egiptului şi ţara Hatti.
•       Acord privind încheierea tratatului
•       Pactul  de  neagresiune
•       Reînnoirea  vechilor  înţelegeri
•       Asistenţa  mutuală
•       Succesiunea  la  tronul  hittit
Notă: Partea următoare a tratatului s-a menţinut numai în versiunea egipteană, redactarea hitită dispărând sau fiind prea degradată.
•  Extrădarea  refugiaţilor  puternici
Dacă un om important fuge din ţara Egiptului şi ajunge în ţara marelui stăpân al (ţărtii) Khatti sau într-un oraş ori într-o regiune din posesiunile lui Ramses, iubit de Amon, marele stăpân al Khatti nu-l va primi. El trebuie să ia măsurile necesare pentru a fi predat lui Ousermaâtrê Sétepenrê, marele rege al Egiptului, stăpnul său.
 
•  Extrădarea  refugiaţilor  simpli
Dacă  un  om  sau  doi,  neimportanţi,  fug  şi  se  refugiază  în  ţara  Khatti pentru a sluji un alt stăpân, ei nu trebuie să poată rămâne în ţara Khatti; ei trebuie să fie înapoiaţi lui Ramses-iubit de Amon, marele rege al Egiptului.
•  Amnistierea  refugiaţilor
Dacă un egiptean ori chiar doi sau trei, se refugiază din Egipt şi sosesc în ţara marelui stăpân al ţării Khatti… în acest caz, marele stăpân al Khatti îl(îi)  va  prinde  şi  îl(îi)  va  preda  lui  Ramses,  marele  suveran  al  Egiptului. (Refugiatului predat) nu i se va reproşa greşeala sa, casa lui nu va fi distrusă, viaţa femeilor şi copiilor lui va fi protejată iar el nu va fi omorât. El nu va suferi nici o rănire nici la ochi, nici la urechi, nici la gură, nici la picioare. Nu i se va imputa nici o crimă. (Urmează clauza de reciprocitate pentru partea hittită, exact în aceiaşi termeni).
•  Zeii celor două ţări, martori la tratat
Cuvintele tratatului pe care marele stăpân al ţării Khati le-a convenit cu marele rege al Egiptului, Ramses-iubit de Amon, sunt înscrise pe această tăbliţă de argint. Pentru toate aceste cuvinte, miile de zei şi miile de zeiţe ale ţării Khatti, împreună cu miile de zei şi miile de zeiţe ale ţării Egiptului le-au auzit şi sunt martori: soarele – stăpânul masculin al cerului, soarele feminin al oraşului Arinna Seth din Khatti, Seth al oraşului Arinna, Seth al oraşului Zippalanda,  Seth  al  oraşului  Pittiyarik,  Seth  al  oraşului  Hissaspa,  Seth  al oraşului  Saressa,  Seth  al  oraşului  Haleb  (Alep),  Seth  al  oraşului  Luczina, Seth al oraşului Nerik, Seth al oraşului Noushashe, Seth al oraşului Shapina, Astarte  al  ţării  Khatti…  zeiţa  localităţii  Karahna,  zeiţa  câmpului  de  bătaie,  zeiţa  localităţii  Ninive…  …regina  cerului,  zeii  stăpâni  ai  jurământului… suverana  munţilor  şi  fluviilor  ţării  Khatti,  zeii  pământului  Kizzouwadna, Amon, Rê şi Seth, formele divine masculine şi feminine, munţii şi fluviile ţării Egiptului, cerul, pământul, marea mare, vânturile, norii, uraganul.
•  Protecţia  tratatului
Miile de forme divine ale ţării Khati  şi miile de forme divine ale ţării Egiptului  vor  distruge  casa,  averea  şi  servitorii  celui  care  nu  va  respecta cuvintele  gravate  pe  această  tăbliţă  de  argint  privind  ţara  Khatti  şi  ţara Egiptului.
Astfel, după mai multe conflicte armate, cele două mari puteri ale epocii au ajuns la o înţelegere diplomatică, realizată la cele două nivele existenţiale, în înţelegerea anticilor din Orientul apropiat: universul oamenilor şi universul zeilor  –  martori  la  încheierea  pactului,  protectori  ai  acestuia  şi  sprijinitori pentru pedepsirea celor care nu l-ar fi respectat.
În  cuprinsul  tratatului  s-au  conturat  aspecte  contemporane  de  drept internaţional public, elemente ale instituţiei extrădării şi o clauză cu nuanţe de drept internaţional al drepturilor omului (respectarea dreptului la viaţă !) şi de drept  internaţional  umanitar  vizând  ocrotirea  /  nepedepsirea  refugiaţilor (neimportanţi) extrădaţi şi a familiilor lor şi având în vedere inclusiv bunurile deţinute de toţi.
Zeii şi oamenii au vegheat asupra tratatului şi cele două ţări au trăit în pace  aproape  o  jumătate  de  veac,  până  la  sfârşitul  domniei  marelui  faraon Ramses al II-lea…
Tăcută   martoră   milenară   a   antichităţii   războinice,   vestita   cetate neînvinsă Kadesh este redusă astăzi la fundaţii şi urme arheologice…
__________________________

295  v. http://www.guide-martine.com/fra/history2.asp#hittit
296  v. http://perso.wanadoo.fr/miltiade/hittites
297  Abu Shimbel  sau Abusymbel este situat la la 280 km de Aswuan, în imediata apropiere a graniţei cu Sudan, unde se află templul lui Ramses al II-lea. In timpul construirii barajului de la Aswan acesta a fost adus aici cu sprijinul UNESCO.
298  v. şi  http://www.fltr.ucl.ac.be/FLTR/GLOR/EPO/Egypte/Qadech/Qad000.htm
299  v. şi  http://www.fltr.ucl.ac.be/FLTR/GLOR/EPO/Egypte/traiteEH.htm
300  Regatul hittit se numea Khatti, Khattis, Kheta, Chetta…
301  Hattousilis, Hattousili sau Hattousil.

